એટલે જ પોતાની ફિલ્મ ‘જિની અંકલ’ના કો-પ્રોડ્યુસર એવા રાજેશ ગડાની ગઈ કાલે રિલીઝ થયેલી ગુજરાતી ફિલ્મ ‘તૃપ્તિ’માં કામ કરવાની તેમણે ના પાડી હતી. એ છતાં એક વાર સ્ક્રિપ્ટ સાંભળવાના આગ્રહને માન આપી મળવાનું પસંદ કર્યું અને એ પછી તેમણે એક જ ઝાટકે ફિલ્મમાં કામ કરવાની હા પાડી દીધી. કારણ? ફિલ્મની સ્ક્રિપ્ટ. ‘તૃપ્તિ’ ગુજરાતી ભાષાની પહેલી હાર્ડકોર સસ્પેન્સ-થિþલર છે. ફિલ્મના પ્રોડ્યુસર ઈશ્વર જટાવાડિયા અને કો-પ્રોડ્યુસર રાજેશ ગડાએ આ જ કારણે ‘તૃપ્તિ’ જોનારા ઑડિયન્સ માટે ખાસ લકી ઇનામી ડ્રૉ પણ રાખ્યા છે. રાજેશ ગડા કહે છે, ‘ફિલ્મ જોયા પછી ફિલ્મની ઍડમાં કે ફેસબુકના પેજ પર જે ટોલ-ફ્રી નંબર છે એ નંબર પર ફોન કરીને એ ઇનામી ડ્રૉમાં ભાગ લઈ શકાય છે. ત્રણ સવાલ પૂછવામાં આવશે, જેના સાચા જવાબ આપનારાઓમાંથી ત્રણ લકી વિનરને સ્માર્ટફોન આપવામાં આવશે.’